CELEX: 62006CA0373
Language: da
Date: 2008-04-17 00:00:00
Title: Forenede sager C-373/06 P, C-379/06 P og C-382/06 P: Domstolens dom (Første Afdeling) af 17. april 2008 — Thomas Flaherty (sag C-373/06 P), Larry Murphy (sag C-379/06 P), Ocean Trawlers Ltd (sag C-382/06 P) mod Irland, Kommissionen for De Europæiske Fællesskaber (Appel — foranstaltninger til bevarelse af ressourcer — omstrukturering af fiskerisektoren — anmodninger om forøgelse af FUP IV -tonnagemål — afvisning af anmodning)

7.6.2008   
            
            
               DA
            
            
               Den Europæiske Unions Tidende
            
            
               C 142/5
            
         Domstolens dom (Første Afdeling) af 17. april 2008 — Thomas Flaherty (sag C-373/06 P), Larry Murphy (sag C-379/06 P), Ocean Trawlers Ltd (sag C-382/06 P) mod Irland, Kommissionen for De Europæiske Fællesskaber
   (Forenede sager C-373/06 P, C-379/06 P og C-382/06 P) (1)
   
   (Appel - foranstaltninger til bevarelse af ressourcer - omstrukturering af fiskerisektoren - anmodninger om forøgelse af »FUP IV«-tonnagemål - afvisning af anmodning)
   (2008/C 142/06)
   Processprog: engelsk
   Parter
   
      Appellant): Thomas Flaherty (sag C-373/06 P), Larry Murphy (sag C-379/06 P), Ocean Trawlers Ltd (sag C-382/06 P) (ved solicitor D. Barry, og M.A. Collins, SC, (sagerne C 373/06 P, C 379/06 P og C 382/06 P), samt ved sidstnævnte og P. Callagher, SC (sag C 379/06 P)
   
      De andre parter i appelsagen: Irland, Kommissionen for De Europæiske Fællesskaber (ved B. Doherty og M. van Heezik, som befuldmægtigede)
   Sagens genstand
   Appel af dom afsagt af Retten i Første Instans (Første Afdeling) den 13. juni 2006 i de forenede sager T-218/03 — T-240/03, Cathal Boyle m.fl. mod Kommissionen for De Europæiske Fællesskaber, hvori Kommissionens beslutning 2003/245/EF af 4. april 2003 om de anmodninger, Kommissionen har modtaget om forøgelse af FUP IV-målene af hensyn til forbedringer vedrørende sikkerhed, navigation til søs, hygiejne, produktkvalitet og arbejdsforhold for fartøjer med en længde overalt på mere end 12 m (meddelt under nummer K(2003) 1113) (EUT L 90, s. 48) annulleres, men hvori Kommissionen frifindes i forhold til de af appellanterne anlagte sager — personer (der ikke var) individuelt berørt af den annullerede beslutning
   Konklusion
   
               1)
            
            
               Dommen afsagt af De Europæiske Fællesskabers Ret i Første Instans den 13. juni 2006, Boyle m.fl. mod Kommissionen (forenede sager T-218/03 — T-240/03), ophæves, dels for så vidt som den har afvist søgsmålene fra Thomas Flaherty og Larry Murphy samt fra selskabet Ocean Trawlers Ltd med påstand om annullation af Kommissionens beslutning 2003/245/EF af 4. april 2003 om de anmodninger, Kommissionen har modtaget om forøgelse af FUP IV-målene af hensyn til forbedringer vedrørende sikkerhed, navigation til søs, hygiejne, produktkvalitet og arbejdsforhold for fartøjer med en længde overalt på mere end 12 m, dels for så vidt som den har pålagt sagsøgerne for Retten at bære deres egne omkostninger.
            
         
               2)
            
            
               Beslutning 2003/245 ophæves, for så vidt som den finder anvendelse på fartøjer ejet af Thomas Flaherty og Larry Murphy samt selskabet Ocean Trawlers Ltd.
            
         
               3)
            
            
               Kommissionen for De Europæiske Fællesskaber betaler sagsomkostningerne afholdt af Thomas Flaherty og Larry Murphy samt selskabet Ocean Trawlers Ltd såvel i første instans som i appelsagen.
            
         
      (1)  EUT C 281 af 18.11.2006.
   
      EUT C 294 af 2.12.2006.